Gebot im, das er vierzig tag
müst in dem kloster bleiben
und alle tag hören ein meß,
das ewangeli sagen;
Wan er zu tisch im rebent saß,
tet in der münich treiben
mit fragen, was er het gehort;
tet in martern und plagen.
Dem reichen wurt sein weil gar lang
wer geren heim gewesen.
eins tags kam er, als man gesang
und er het hören lesen:
wer etwas um gots willen gibt,
der nemt es hundertfeltig
in iener welt. das wort macht in zwiespeltig.
der ketzermeister übt in ser:
»was hörest heut alleine?«
der reich man sprach: »ich bin betrübt
für euch münich gemeine.«